มาซ้ำรอบ 2 สำหรับ Copper International Buffet ในราคา 765 บาทถึงสิ้นเดือนนี้เท่านั้น หลังจากนี้ราคาจะเปลี่ยนเป็น 987 บาทแล้วค่ะ ใครอยากทานรีบมาจัดเพราะคิดว่าราคาใหม่แรงไปเทียบกับบุฟเฟต์โรงแรม

อาหารที่ชอบสุดคือเนื้อเลยค่ะ สเต็กเนื้อวากิวแบบ medium rare คือดีงามมาก ฉ่ำๆไม่แห้งฟินมาก

อาหารทะเลและหอยนางรมก็ดีแต่มาทานดึกแล้ว (2ทุ่ม) หอยเลยดูเหี่ยวๆไปหน่อย มีแต่ตัวเล็กๆ

สปาเก็ตตี้ดีทุกจานเลย ชอบเป็นอันดับ 2 เลย เบิ้ลไปหลายจาน

ซุปเห็ดทรัฟเฟิลดีมาก อร่อยเนียนนุ่ม ซัดไป 3 ชามจุกเลย

ผัดไทยหวานไปนิด บีบมะนาวเยอะหน่อยก็ใช้ได้ อื่นๆก็ทานได้แต่ไม่ได้โดดเด่นมากนัก ยิ่งปรับราคาคงจะมาไม่บ่อยนัก เพราะดูไม่ค่อยคุ้มเท่าไหร่